Die 1ste Desember 2012 is daar 30 kinders van die "House of Safety" en Gereformeerde Kerk van Olienvenhoutbosch genooi na Lory Park Dieretuin in Midrand vir "Night at the Zoo". Die kinders is in groepe van 10 gedeel en is deur Lory Park se personeel deur die dieretuin geneem waar hulle vir die kinders vertel het van al die diere en hulle gewoontes. Daarna het elke kind 'n lekker warmbrak en koeldrank ontvang om te eet asook lekkergoed. Hulle het ook elkeen ‘n geskenk vir kersfees gekry wat deur Makro geborg is - daar was 'n t-hemp, 'n sagte speeding en opvoedkundige speelgoed in elke geskenk. Toe het 'n dame die kinders getrakteer met tromme. Elkeen het 'n trom gekry en sy het vir hulle 'n storie vertel en hulle moes haar met die tromme na-aap. Die kinders se gesiggies het geblink van lekkerte. Daarna is die diere uitgebring en kon die kinders aan die diere vat - 'n albino luislang, skilpadjies en die hoogtepunt was die klein Bengaalse tiertjie. Die aand is afgesluit met heerlike roomys. Baie dankie aan almal wat betrokke was by die reëlings om hierdie kinders heerlik te bederf! Marina du Plessis was die kontak by Lory Park en Paula Smit het gehelp om vervoer ens. te reël. Dit klink of die kinders baie geleer en dit baie geniet het!